מייק פטון

מייקל אלן "מייק" פטון (באנגלית: Michael Allan "Mike" Patton; נולד ב־27 בינואר 1968, באאוריקה, קליפורניה) הוא מוזיקאי אמריקאי הידוע בעיקר בתור סולנה של הלהקה "פיית' נו מור" בין השנים 1988–1998, אך גם פעל ופועל בפרויקטים נוספים כמו "מיסטר באנגל" (1984–2000), "טומהוק" ו"פנטומאס". פטון שר במגוון סגנונות, החל משירת פלסט, טנור "פרנק סינטרה", גראולינג וביטבוקס. הוא ידוע גם כזמר בעל מנעד קולי רחב של שש אוקטבות, שהעניק לו את תואר הזמר הידוע בעל המנעד הקולי הרחב ביותר. פטון הפיק פרויקטים שונים בהם הוא נוטל חלק, בשיתוף המלחין ג'ון זורן וקואופרטיב ההקלטות שלו צדי"ק רקורדס, ויחד עם מוזיקאים ולהקות אחרות כמו The Dillinger Escape Plan, Melt Banana, The X-Ecutioners, Lovage, Rahzel, Kaada, Weird Little Boy, Maldoror, ספולטורה, מלווינס, פיפינג טום, ביורק, ועוד. בשנת 1999 הקים בשיתוף עם גרג ורקמן (Greg Werckman) את חברת התקליטים Ipecac Recordings. עקב הצלחתו של האלבום The Real Thing של פיית' נו מור, הוחתם ההרכב מיסטר באנגל על ידי האחים וורנר. הלהקה הוציאה לאור את אלבומה המלא הראשון ב־13 באוגוסט 1991 (שם האלבום הוא מר באנגל, הופק על ידי ג'ון זורן) והוציאה אלבום נוסף ב־10 באוקטובר 1995 שנקרא Disco Volante. את אלבומה האחרון שנקרא California הוציאה הלהקה ב־13 ביולי 1999. האלבום היה אמור לצאת ב־1998 אך חברת התקליטים "האחים וורנר" העדיפה להוציא קודם לכן את האלבום בעל השם הדומה Calfornication של הלהקה "רד הוט צ'ילי פפרז". מעשה זה גרם למתח רב בין שני ההרכבים. הרכב מדובר נוסף של פטון הוא פנטומאס (Fantômas). ההרכב הוא מעין סופרגרופ וחביריו היו הסולן פטון שהיה אחראי גם על סמפולים וקלידים, באז אוסבורן (המלווינס) על גיטרה, טרבור דאן (מיסטר באנגל ואלקטריק מסאדה) על בס ודייב לומברדו (סלייר) על התופים. בתוכנית הראשונית של פטון, המתופף היה אמור להיות איגור קאוולרה מספולטורה, אך איגור דחה את ההצעה והמליץ על המתופף המושלם לתפקיד, לומבארדו, וכך נוצר ההרכב החדש של פטון. פנטומאס חתומים בלייבל של פטון, ובו הם הוציאו עד כה ארבעה אלבומים, שהם: ה-Self Titled, שיצא ב-26 באפריל 1999, מכיל 30 קטעים שכל אחד מהם נקרא Page. השיר הראשון נקרא Page 1, וכן הלאה. האלבום השני נקרא The Director's Cut, והוא יצא ב-09/07/2001. זהו אלבום קונספט, שמכיל גרסאות כיסויים לפס הקול של סרטי אימה ישנים. האלבום השלישי שיצא נקרא Delirium Cordia בתאריך 27/01/2004. אלבום זה הוא שיר אחד באורך של שעה, 14 דקות ו-17 שניות. אלבום זה הוא בעצם פסקול לניתוח. שמו של השיר הוא Surgical Sound Specimens From the Museum of Skin. אלבומם הרביעי והאחרון שיצא נקרא Suspended Animation והוא יצא במאי 2005. גם אלבום זה הוא אלבום קונספט בעל 30 קטעים, שמיוחס לחודש אפריל ולמוזיקה ציורית. פאנטומס גם הוציאו אלבום הופעה חייה ביחד עם המלווינס, שנקרא Millennium Monsterwork 2000. פרויקטים אחרים של פטון כוללים שני אלבומי סולו שיצאו בלייבל של זורן הנקרא "Tzadik: "Adult Themes for Voice שיצא בשנת 1996 ו-Pranzo Oltranzista שיצא בשנת 1997. פטון התארח בהקלטות של הלהקות Painkiller וNaked City (שני הרכבים נוספים של זורן) וכן הופיע פעמים רבות בהוצאות אחרות של הלייבל צדיק. ב-2001 יצא הדיסק היחיד של ההרכב "Lovage". זהו פרויקט בהפקתו של Dan the Automator בו משתתפים אומנים רבים, ביניהם Kid Koala, אפריקה באמבאטה ודיימון אלברן (בלר, הגורילז). פטון וג'ניפר צ'ארלס (Elysian Fields) הם הזמרים הראשיים בפרויקט זה. במשך השנים פטון הקים פרויקטים שלא יצאו להם דיסקים רשמיים, אך קיימים בוטלגים של הרכבים אלו. פרויקטים אלו כוללים את House of Discipline, Moonraker (ביחד עם באקטהד) ופטון וראזל. ב-2007 הופיע בישראל, ושוב ב-2009 עם הלהקה פיית' נו מור. ב-2015 הוציא פיית' נו מור אלבום חדש, אחרי הפסקה של 18 שנה. בשנת 2003 פטון התארח באלבום Medulla של הזמרת האיסלנדית ביורק ועבד עם הביטבוקסר ראזל. בשנת 2005 פטון נרתם לעבודה על פסקול לסרט העצמאי Pinion. כמו כן, שיחק בסרטו של סטיב בלדרסון, "Firecracker". נוסף על כך, הוא צפוי להלחין פסקול למשחק מבית Rockstar Games) Grand Theft Auto). במהלך שנת 2006 השלים פטון את עבודתו הארוכה על האלבום של ההרכב Peeping Tom, שיצא לחנויות ב-30 במאי אותה השנה, תחת חברת התקליטים שלו, Ipecac. באלבום משתתפים אמנים שונים כמו נורה ג'ונס, קול קית', ראזל ומאסיב אטאק. פטון ציין כי אלבום זה הוא ”הגרסה שלי למוזיקת הפופ. בדרך מסוימת, זה תרגול בשבילי: לקחת את כל הדברים שלמדתי במשך השנים ולשים אותם בפורמט של פופ”. בשנת 2009 יצר פאטון את פסקול הסרט "קראנק: מתח גבוה". בשנת 2010 דיבב בסרט "בונראקו" את דמות המספר. בשנת 2012 הלחין את פסקול הסרט "המקום שמעבר לאורנים". בשנת 2016 דיבב את הדמות הראשית אדי טייבל בסרט אנימציה קצר, "היעדרו של אדי טייבל". ב-2017 שיחק בסרט "סטיבן קינג 1922" עבור נטפליקס. מדיה וקבצים בנושא מייק פטון בוויקישיתוף מייק פטון, ברשת החברתית פייסבוק מייק פטון, במסד הנתונים הקולנועיים IMDb (באנגלית) מייק פטון, באתר "אידיבי", מאגר הידע העברי לקולנוע ישראלי ועולמי מייק פטון, באתר AllMovie (באנגלית) מייק פטון, באתר Rotten Tomatoes (באנגלית) מייק פטון, במסד הנתונים הקולנועיים KinoPoisk (ברוסית) מייק פטון, באתר Last.fm (באנגלית) מייק פטון, באתר AllMusic (באנגלית) מייק פטון, באתר MusicBrainz (באנגלית) מייק פטון, אמן באתר Encyclopedia Metallum (באנגלית) מייק פטון, באתר Discogs (באנגלית) מייק פטון, באתר Songkick (באנגלית) מייק פטון, באתר Genius מייק פטון, באתר SecondHandSongs מייק פטון, באתר בנדקמפ מייק פטון, באתר בילבורד (באנגלית) הפקה עצמית‏, מייק פאטון קלאסי מאי פעם, באתר וואלה, 31 ביולי 2010 שרון קנטור‏, מייק פאתוס: על ההופעה של מייק פאטון עם ה-Mondo Cane, באתר וואלה, 4 באוגוסט 2010 אור ברנע, מייק פטון: "אגיע לאן שיתנו לי בוכטה של כסף", באתר ynet, 12 ביולי 2013 Digging Deeper: Axl Rose is NOT the Singer With the Widest Range, VVN Music, ‏20 במאי 2015 עכבר העיר, גנרל הרוק ונער הפטיפונים, באתר הארץ, 7 ביוני 2007 בן שלו, פיית' נו מור בישראל: הרבה רעש, מעט רגש, באתר הארץ, 2 בספטמבר 2009 אבי פיטשון, "פיית נו מור" חוזרת אחרי הפסקה של 18 שנה וכאילו כלום לא השתנה, באתר הארץ, 7 במאי 2015